GREEK SUPREME COURT DECISION

Decision ID: 218/2024
Decision Number: 218
Decision Year: 2024
Department: Πολιτικό (Α1)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Ασημίνα Υφαντή, Αντιπρόεδρο του Αρείου Πάγου, Βρυσηίδα Θωμάτου, Γεώργιο Σχοινοχωρίτη, Ευτύχιο Νικόπουλο και Στυλιανή Μπλέτα - Εισηγήτρια, Αρεοπαγίτες. Συνεδρίασε δημόσια στο ακροατήριό του, στις 22 Ιανουαρίου 2024, με την παρουσία και του Γραμματέα Γεωργίου Φιστούρη, για να δικάσει την υπόθεση μεταξύ: Του αναιρεσείοντος: Νομικού Προσώπου Ιδιωτικού Δικαίου με την επωνυμία "ΚΟΙΝΩΦΕΛΗΣ ΕΠΙΧΕΙΡΗΣΗ ΥΠΗΡΕΣΙΩΝ ΝΕΑΠΟΛΗΣ ΣΥΚΕΩΝ" που εδρεύει στις Συκιές ... και εκπροσωπείται νόμιμα, το οποίο δεν εκπροσωπήθηκε στο ακροατήριο. Των αναιρεσιβλήτων: 1) Κ. Σ. του Α., κατοίκου ..., 2) Σ. Σ. του Α., κατοίκου ..., οι οποίοι δεν παραστάθηκαν στο ακροατήριο. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι δεν παραστάθηκαν στο ακροατήριο. Στο σημείο αυτό, αναγνώστηκε η από 15/12/2023 δήλωση παραίτησης του ήδη αναιρεσείοντος από το δικόγραφο της από 5/4/2022 κρινόμενης αίτησης για αναίρεση της 182/2022 απόφασης του Μονομελούς Εφετείου ..., όπως αυτή διορθώθηκε με την 520/2022 απόφαση του ίδιου Δικαστηρίου.

Judges: Ασημίνα Υφαντή, Βρυσηίδα Θωμάτου, Γεώργιο Σχοινοχωρίτη, Ευτύχιο Νικόπουλο, Στυλιανή Μπλέτα - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Ασημίνα Υφαντή, Αντιπρόεδρο του Αρείου Πάγου, Βρυσηίδα Θωμάτου, Γεώργιο Σχοινοχωρίτη, Ευτύχιο Νικόπουλο και Στυλιανή Μπλέτα - Εισηγήτρια, Αρεοπαγίτες. Συνεδρίασε δημόσια στο ακροατήριό του, στις 22 Ιανουαρίου 2024, με την παρουσία και του Γραμματέα Γεωργίου Φιστούρη, για να δικάσει την υπόθεση μεταξύ: Του αναιρεσείοντος: Νομικού Προσώπου Ιδιωτικού Δικαίου με την επωνυμία "ΚΟΙΝΩΦΕΛΗΣ ΕΠΙΧΕΙΡΗΣΗ ΥΠΗΡΕΣΙΩΝ ΝΕΑΠΟΛΗΣ ΣΥΚΕΩΝ" που εδρεύει στις Συκιές ... και εκπροσωπείται νόμιμα, το οποίο δεν εκπροσωπήθηκε στο ακροατήριο. Των αναιρεσιβλήτων: 1) Κ. Σ. του Α., κατοίκου ..., 2) Σ. Σ. του Α., κατοίκου ..., οι οποίοι δεν παραστάθηκαν στο ακροατήριο. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι δεν παραστάθηκαν στο ακροατήριο. Στο σημείο αυτό, αναγνώστηκε η από 15/12/2023 δήλωση παραίτησης του ήδη αναιρεσείοντος από το δικόγραφο της από 5/4/2022 κρινόμενης αίτησης για αναίρεση της 182/2022 απόφασης του Μονομελούς Εφετείου ..., όπως αυτή διορθώθηκε με την 520/2022 απόφαση του ίδιου Δικαστηρίου.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από το συνδυασμό των διατάξεων των άρθρων 294, 295 παρ. 1 εδ. α, 296, 297 και 299 ΚΠολΔ, που εφαρμόζονται, σύμφωνα με το άρθρο 573 παρ. 1 του ίδιου κώδικα και στη διαδικασία της δίκης για την αναίρεση, προκύπτει ότι η παραίτηση από το δικόγραφο του ένδικου μέσου της αναίρεσης, το οποίο έχει ασκηθεί, μπορεί να γίνει, ή με δήλωση, που καταχωρίζεται στα πρακτικά ή με δικόγραφο, που επιδίδεται στον αντίδικο του παραιτουμένου, πριν αρχίσει η προφορική συζήτηση της ουσίας της υπόθεσης, χωρίς τη συναίνεση του αναιρεσιβλήτου και την κλήτευσή του στην ορισθείσα συζήτηση, αφού αυτός και αν ακόμη είχε κληθεί και παρασταθεί, δεν θα μπορούσε να αντιταχθεί στην παραίτηση αυτή (ΑΠ 624/2022, ΑΠ 47/2020). Ως δικόγραφο νοείται κάθε έγγραφο που συντάσσεται από το διάδικο ή το δικαστικό πληρεξούσιό του, για την πιστοποίηση των διαδικαστικών πράξεων που ενεργούν, ή από το δικαστήριο και το οποίο (έγγραφο), κατ' άρθρο 118 ΚΠολΔ, είτε υποβάλλεται στο δικαστήριο είτε επιδίδεται από τον ένα διάδικο στον άλλο. Με βάση τα ανωτέρω, η παραίτηση από το ένδικο μέσο της αναίρεσης μπορεί να γίνει και με εξώδικη δήλωση του παραιτουμένου, εφόσον φέρει τα στοιχεία του άρθρου 118 ΚΠολΔ (ΑΠ 310/2023). Η παραίτηση που γίνεται με τον προαναφερόμενο τρόπο, για την οποία αρκεί η ύπαρξη γενικής μόνο πληρεξουσιότητας στο πρόσωπο του δικηγόρου του παραιτουμένου (ΑΠ 1819/2022, ΑΠ 1588/2022, ΑΠ 1307/2021, ΑΠ 1554/2018), έχει ως συνέπεια, ότι η αναίρεση θεωρείται πως δεν ασκήθηκε και επιφέρει αντίστοιχη, ανάλογη με το περιεχόμενο και την έκτασή της, κατάργηση της δίκης (ΑΠ 310/2023, ΑΠ 741/2020). Στην προκείμενη περίπτωση, όπως προκύπτει από την από 15-12-2023 έκθεση του Γραμματέα του Αρείου Πάγου, Ιωάννη Ποντίκη, κατά την ως άνω ημερομηνία εμφανίσθηκε ενώπιόν του, η δικηγόρος ..., Στυλιανή Ηλιάδου, δυνάμει της από 15-12-2023 εξουσιοδότησης του δικηγόρου ..., Ιωάννη Μακρή, και κατέθεσε την από 15-12-2023 δήλωση παραίτησης του αναιρεσείοντος, ΝΠΙΔ με την επωνυμία "Κοινωφελής Επιχείρηση Υπηρεσιών Νεάπολης - Συκεών", από το δικόγραφο της από 5-4-2022 αίτησής του, για αναίρεση της με αριθμό 182/2022 απόφασης του Μονομελούς Εφετείου ... όπως διορθώθηκε με την υπ' αριθμόν 520/2022 απόφαση του ίδιου Δικαστηρίου, δικάσιμος για την οποία είχε ορισθεί η αναφερόμενη στην αρχή της παρούσας (22-1-2024). Η δήλωση αυτή υπογράφεται από τον άνω πληρεξούσιο δικηγόρο του αναιρεσείοντος Ιωάννη Μακρή, δυνάμει του με αριθμό .../2023 ειδικού πληρεξουσίου του συμβολαιογράφου ..., Δ. Λ., ενώ αντίγραφό της (δήλωσης), επιδόθηκε στους αναιρεσίβλητους, Κ. Σ., όπως προκύπτει από την με αριθμό .../2023 έκθεση επίδοσης του δικαστικού επιμελητή στο Πρωτοδικείο ..., Ι. Α., και Σ. Σ., όπως προκύπτει από την με αριθμό .../2023 έκθεση επίδοσης της δικαστικής επιμελήτριας στο Εφετείο ..., Σ. Δ.. Συνεπώς, η δήλωση για την παραίτηση από το δικόγραφο της αναίρεσης είναι έγκυρη και επέφερε τα αποτελέσματά της. Πρέπει επομένως, σύμφωνα με τις προπαρατεθείσες διατάξεις, και παρά την απουσία αμφοτέρων των διαδίκων μερών (αναιρεσείοντος και αναιρεσιβλήτων), να θεωρήσει το Δικαστήριο ότι η αίτηση αναίρεσης δεν ασκήθηκε και η δίκη καταργείται. Διάταξη περί επιβολής δικαστικής δαπάνης σε βάρος του αναιρεσείοντος που παραιτήθηκε και υπέρ των αναιρεσίβλητων, δεν θα περιληφθεί στην παρούσα, αφού οι τελευταίοι δεν παραστάθηκαν και δεν υπέβαλαν σχετικό προς τούτο αίτημα. Τέλος, δεν γίνεται λόγος περί του κατ' άρθρο 495 αριθ. 3 ΚΠολΔ παραβόλου, διότι το αναιρεσείον ΝΠΙΔ, κατ' άρθρο 276 του Ν. 3463/2006 απαλλάσσεται από την καταβολή του.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Θεωρεί ότι δεν ασκήθηκε η από 5-4-2022 αίτηση του ΝΠΙΔ με την επωνυμία "Κοινωφελής Επιχείρηση Υπηρεσιών Νεάπολης - Συκεών" για αναίρεση της με αριθμό 182/2022 απόφασης του Μονομελούς Εφετείου ... όπως διορθώθηκε με την με αριθμό 520/2022 απόφαση του ίδιου Δικαστηρίου. Κηρύσσει καταργημένη τη δίκη. ΚΡΙΘΗΚΕ, αποφασίσθηκε στην Αθήνα, στις 5 Φεβρουαρίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 8 Φεβρουαρίου 2024.

LEGAL REFERENCES
Articles Referenced: άρθρων 294, άρθρο 573 παρ. 1, άρθρο 118, άρθρου 118, άρθρο 495 αριθ. 3, άρθρο 276 του Ν. 3463/2006, άρθρο 573, άρθρο 495, άρθρο 276
Article Codes: ΚΠολΔ
Law References: Ν.3463/2006
Total Articles Cited: 7

DATES MENTIONED: 15-12-2023|5-4-2022|22-1-2024|22-01-2024|05-02-2024|08-02-2024

SOURCE: https://areiospagos.gr/nomologia/apofaseis_DISPLAY.asp?cd=60Z2FDQFRDRETLFSSJ7Y4CRO0MA6HM&apof=218_2024&info=ΠΟΛΙΤΙΚΕΣ -  Α1